text: Forår er lig med plattenslagertid
  22 marts 2015 kl. 06.25
  Mere lyse tider betyder ifølge politiet, at plattenslagere med lidt for gode tilbud dukker op.
  Så er der igen blevet den tid på året, hvor der kommer mere aktivitet på rastepladserne og ved vejkanten rundt omkring i Sydjylland.
  Det betyder ifølge Syd og Sønderjyllands politi, at der dukker ivrige sælgere op der, i hvert fald selv, mener at de har nogle uimodståelige tilbud i bagagerummet.
  Men advarslen fra politiet lyder igen i år. Lad være med at lade dig besnakke. Guldsmykkerne er ikke lavet af guld, skindjakkerne er ikke lavet af skind og designervarerne er ikke lige lavet af den designer, der står på mærket.
  Forår er plattenslagertid. Sig nej til &quot;guld&quot;smykker, &quot;skind&quot;jakker og &quot;designervarer&quot; som sælges på P-pladser og i vejkanten #politidk
  
  